Але роля сярэдняга і малога аграрнага бізнесу павінна расці, бо ён мабільны і можа прыстасоўвацца да попыту без значных капіталаўкладанняў. Да прыкладу, наўрад ці вялікія гаспадаркі захочуць займацца такімі відамі сельгасвытворчасці, як зверагадоўля, пчалярства, авечкагадоўля, арганізацыя вытворчасці запатрабаваных на рынку спецыфічных відаў прадукцыі (казінага малака, вінаградных слімакоў, грыбоў і г. д.). Цяпер актуальны аграэкатурызм, які практычна заўсёды суправаджаецца вырошчваннем уласнай сельгаспрадукцыі.